ఖండూ రంగ్‌నేకర్

ఖండేరావ్ మోరేశ్వర్ 'ఖండూ' రంగ్‌నేకర్ (1917 జూన్ 27- 1984 అక్టోబరు 11) భారతీయ టెస్ట్ క్రికెట్ ఆటగాడు . రంగ్‌నేకర్ అటాకింగ్ బ్యాట్స్‌మన్. అతని కాలంలో అత్యుత్తమ భారతీయ ఎడమ చేతి వాటం ఆటగాడిగా పేరు తెచ్చుకున్నాడు. కవర్ పాయింట్ వద్ద మంచి ఫీల్డరు, ఏ చేతితోనైనా ఫీల్డింగ్ చేయగలిగేవాడు.

రంగ్‌నేకర్ తన ఫస్ట్ క్లాస్ కెరీర్‌ను బాంబే పెంటాంగ్యులర్‌లో ప్రారంభించాడు. రంజీ ట్రోఫీలో తన మొదటి ప్రదర్శనలో వంద పరుగులు చేశాడు. అతను 1947-48లో ఆస్ట్రేలియాతో జరిగిన మూడు టెస్ట్ మ్యాచ్‌లలో పెద్దగా విజయం సాధించలేదు. పర్యటన సందర్భంగా శ్వేత ఆస్ట్రేలియా విధానాన్ని, దాన్ని బట్టి వచ్చిన శ్వేతజాతీయేతర వలసలపై నిషేధాన్నీ బహిరంగంగా విమర్శించిన ఏకైక భారతీయ ఆటగాడు రంగ్‌నేకర్. 

రంగ్‌నేకర్, బైరామ్‌జీ జీజీబోయ్ స్కూల్, సెయింట్ జేవియర్స్‌ లలో చదువుకున్నాడు. ఎల్ఫిన్‌స్టోన్ కాలేజీలో BA చదివాడు. 1939 - 1945 మధ్య అతను భారతదేశంలోని అత్యుత్తమ బ్యాడ్మింటన్ క్రీడాకారులలో ఒకడు. 1945లో ఇండియన్ నేషనల్ బ్యాడ్మింటన్ ఛాంపియన్‌షిప్‌లో డబుల్స్ టైటిల్‌ను గెలుచుకున్నాడు  అతను 1940, 1942, 1944లో వెస్ట్రన్ ఇండియా డబుల్స్, 1940లో మిక్స్‌డ్ డబుల్స్‌ను గెలుచుకున్నాడు. అతను 1960లలో థానే మున్సిపాలిటీకి అధ్యక్షుడిగా పనిచేశాడు.

అతను 1962-63 నుండి 1969-70 వరకు BCCI వైస్ ప్రెసిడెంటుగా, 1962-63లో బాంబే క్రికెట్ అసోసియేషన్ అధ్యక్షుడిగా, 1962-63, 1978-79 మధ్య వైస్ ప్రెసిడెంటుగా పనిచేసాడు.

అతను బొంబాయిలో ఇండియన్ కస్టమ్స్‌లో పనిచేశాడు. టెక్స్‌టైల్ స్టోర్ వ్యాపారాన్ని నడిపాడు. రంగ్‌నేకర్ గొంతు క్యాన్సర్‌తో మరణించాడు.

మూలాలు 

ముంబై క్రికెట్ క్రీడాకారులు
1917 జననాలు
1984 మరణాలు
మహారాష్ట్ర క్రికెట్ క్రీడాకారులు
భారతీయ క్రికెట్ క్రీడాకారులు
Articles with hAudio microformats